system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Valea Screzii, Prahova?
assistant
Valea Screzii este un sat în comuna Posești din județul Prahova, Muntenia, România.

Biserica satului Valea Screzii,

Sfinții Părinți Ioachim și Ana

Niciodată satul acesta nu a avut biserică, așa că sătenii trebuia să meargă la slujbele din Valea Plopului. Pentru a satisface nevoile spirituale ale oamenilor de aici, Părintele a mobilat corespunzător o încăpere în casa unei familii credincioase, familia Popescu, în care    s-au făcut multe slujbe, e drept că mai puțin Sfânta Liturghie. Bătrâna din familia pomenită mai sus, Nineta Popescu, de comun acord cu restul familiei, a donat un teren pentru construcția unei biserici, așa că în 1996 s-a început construcția, care a continuat apoi puțin câte puțin în anii următori. De îndată ce s-a acoperit provizoriu, au început să se facă Sfinte Liturghii de câte ori a fost posibil, iar îndată ce parohia a avut încă un preot, s-au oficiat în fiecare duminică și sărbătoare. Efortul a meritat pe deplin, deoarece, unde veneau pentru Sfânta Liturghie la Valea Plopului câte 10-20 de persoane, frecvența la slujbe acum este de 50- 80 de suflete, până la 120 în sărbătorile mari!

Biserica are plan treflat, cu o deschidere a naosului puțin mai mare, cu o singură turlă, amplasată central, cu bolta semicilindrică lungă și cu acoperișul altarului boltit în formă de semicalotă. S-a început pictura în altar, dar din păcate s-a întrerupt. 

Ca element distinctiv, biserica prezintă caracteristici ale tipului de basilică romană, de la începuturile creștinismului, anume nava bisericii fiind înpărțită longitudinal în trei părți, numai partea centrală având boltire, această partajare fiind făcută de două rânduri de piloni subțiri, tencuiți, uniți între ei de arcade.

Dimensiunile bisericii sânt însă modeste : apoximativ 4m lățime și 12m lungime.

Biserica de iarnă, Sfântul Antonie cel Mare

Dat fiind faptul că de mai bine de patru ani satul a avut preot slujitor în toate Duminicile și Sărbătorile, iar de un an are preot permanent, pentru ca slujbele să se desfășoare în condiții satisfăcătoare, astfel încât nimeni să nu-și motiveze absenta de la Liturghie invocând frigul din biserică, s-a hotărât construcția unui paraclis de iarnă și aici, lucru dus la îndeplinire imediat, mai ales că a fost sponsorizat de o persoană din afara comunității. A rezultat astfel o bisericuță stil navă, de 3,5m lățime și 6,5m lungime, construită din lemn, cu pereții din B.C.A.-uri, cu altar trapezoidal, cu tavan drept, destul de jos, pentru a putea fi încălzită eficient biserica, cu acoperiș în două ape, făcut din tablă zincată. 

A fost făcută însă puțin cam mică, fiind acum neîncăpătoare, dat fiind numărul tot mai mare al celor ce vin la slujbe, astfel încât din când în când, când vremea permite, se face slujbă în biserica mare, încălzită de o sobă de teracotă și de un godin mare din fier.

Biserica Sfântul Dimitrie Basarabov

Mai sus, la răspântia satului, s-a ridicat de curând o micuță biserică, foarte frumoasă, având ctitori o familie din sat, anume Ionel, Jean și Nuțica Necula, care au dorit să facă un mic paraclis spre pomenirea unchiului lor Nicolae Vlad, decedat în urma unui atac de cord în pădure, în urmă cu câțiva ani și a bunicului lor, Dumitru Vlad, în curtea căruia s-a și construit. Deși inițial s-a dorit o construcție mai mică, ei au donat mai mulți bani, astfel încât capela are 3m lățime și 5m lungime, în formă de navă dreaptă, cu un altar rotund, având Sfânta Masă chiar în alveolă, pentru a folosi cât mai bine spațiul mic. Acoperișul este semicilindric, având și o turlă mică, așezată puțin într-o parte, din cauza rețelei electrice ce trece chiar pe deasupra bisericii. 

Dat fiind faptul că în acea zonă sânt foarte mulți bătrâni, pentru ca să nu fie lipsiți de Liturghie, se vor oficia din când în când și aici.

Valea Screzii, Posești